לפני יום הגיוס – שלחי פקס ומייל למיטב כמה שיותר מוקדם, עם בקשה קצרה שמסבירה למה את רוצה לפגוש קב”ן, בצירוף  מסמכים מפסיכולוג או פסיכיאטר שמחזקים את בקשתך ומעידים על מצב של מצוקה רגשית ונפשית. בצו הראשון – בכל אחת מהתחנות בצו הראשון בקשי פגישה עם קב”ן, ותתעקשי שהבקשה תירשם. על-פי החוק הצבא חייב לאפשר לך להיפגש עם קב”ן. ביום הגיוס – אפשר לראות קב”ן ביום הגיוס. כדי להגדיל את הסיכוי שזה יקרה, חשוב מאוד לבקש זאת לפני שמכניסים אותך לתהליך החיול. סביר שתצטרכו להתעקש על כך. אחרי הגיוס – בזמן שירות סדיר בקשי מהמפקד האישי שלך או ממרפאת הבסיס לראות קב”ן. מאוד יכול להיות שתצטרכו להפעיל לחץ ולחזור על הבקשה שוב ושוב כדי לקבל פגישה. מסמך מקצועי חיצוני המעיד על מצב נפשי קשה יכול לזרז את התהליך. נפקדים / עריקים –  בכל שלב או פעולה מול הצבא כשאתם עריקים או נפקדים יכול להיות שיעצרו אתכם וישלחו אתכם למשפט, ולכן מאוד כדאי לפני כן ליצור קשר עם רשת הליווי. מניסיוננו, כן יש התייחסות שונה לעריקים ונפקדים שנמצאים במצוקה נפשית. אם זה המצב, תוכלו לפנות לברה"ן, מרפאת בריאות הנפש בתל השומר (או לירפ"א, המרפאה המקבילה של חיל האוויר). לעיתים צריך לשבת שם כמה שעות ולהתעקש שיקבעו לך פגישה עם קב”ן תורן (או קפ”ס תורן – קצין פסיכולוגיה של חיל האוויר) ללא תור, או שידברו עם היחידה שלך ויבקשו מהם לקבוע לך פגישה עם קב”ן ברגע שתחזרי לשם.  מילואים – פנה לקצינת הקישור או למפקדת האישית שלך בבקשה לראות קב”ן, בצירוף מסמך מפסיכולוג או פסיכיאטר אזרחי.      לקריאה נוספת